## El Circuit Ricardo Tormo inicia la temporada de competició amb les Winter Series

*** Les entrades estan esgotades per a assistir a la primera cita del calendari de carreres del Circuit Ricardo Tormo
* GT, Fórmula 4 i TCR formen part d’un intens cap de setmana de carreres a Cheste**

El Circuit Ricardo Tormo celebrarà este cap de setmana, 15 i 16 de febrer, la segona cita de les Winter Series, l’esdeveniment hivernal que reunix bona part dels equips europeus d’automobilisme abans de començar la temporada regular.

Les escuderies europees de diferents categories aprofiten el clima del sud d’Europa per a dur a terme estes Winter Series que van començar fa dos setmanes en el circuit de l’Algarve a Portugal i que faran també carreres en els circuits espanyols de Catalunya i Aragó.

Un total de set carreres completen el programa d’activitats del cap de setmana, que ha començat amb els entrenaments col·lectius de GT, Fórmula Winter i els turismes de TCR Spain.

Dissabte se celebraran els entrenaments cronometrats des de les 09:00 i fins a les 13:50 hores, i a partir de les 14:35 hores se celebraran les primeres quatre carreres del cap de setmana, corresponents a Fórmula Winter Series, GT4, TCR Spain i GT Winter Series, que acabaran cap a les 18:00 hores.

L’acció continuarà en la jornada de diumenge amb un total de set carreres. Una de TCR Spain i dos de cada unes de les altres categories.

Les entrades estan esgotades per a assistir a este primer esdeveniment de la temporada. El Circuit Ricardo Tormo s’ha vist obligat a reduir l’aforament de les instal·lacions de Cheste per les limitacions d’accés i aparcament, de manera que les 6.000 entrades disponibles es van esgotar en menys d’una setmana.

Fecha: 14/02/2025